open-index/open-wikipedia-markdown huggingface dataset:
انطاکیہ

**انطاکیہ**  ترکی کے جنوب مشرقی صوبہ حطائے کا صدر مقام ہے جو بحیرۂ روم سے 20 میل دور دریائے عاصی کے کنارے واقع ہے۔ 2000ء کی مردم شماری کے مطابق اس کی آبادی 144،190ہے۔

یہ شہر 4 صدی قبل مسیح میں سکندر اعظم کے ایک جرنیل سلیوکس اول نے قائم کیا تھا۔ 638ء میں بازنطینی شہنشاہ ہراکلیس کے دور حکومت میں مسلمانوں نے اسے فتح کیا لیکن وہ اناطولیہ میں زیادہ آگے نہ جا سکے اور انطاکیہ کی حیثیت دو عظیم طاقتوں کے درمیان سرحدی علاقے کے ایک قصبے کی ہو گئی جو اگلے 350 سالوں تک دونوں سلطنتوں کے ٹکراؤ کا نشانہ بنتا رہا۔

تصغیر|وسط|750px|انطاکیہ شہر کا ایک دلکش منظر

969ء میں مائیکل بورزا اور پیٹر دی یونوچ نے اسے دوبارہ بازنطینی سلطنت کا حصہ بنایا۔ 1084ء میں سلجوقیوں سے اس شہر کو فتح کیا لیکن یہ صرف 14 سال ان کے قبضے میں رہا اور صلیبی جنگیں شروع ہو گئیں۔

پہلی صلیبی جنگ کے دوران مسیحیوں نے شہر کا 9 ماہ طویل محاصرہ کیا اور شہر پر قبضہ کرکے پوری مسلم آبادی کو ختم کر ڈالا۔ اس عظیم قتل عام کے بعد اس شہر کو مسیحی امارت انطاکیہ کا صدر مقام قرار دیا گیا اور اگلی 2 صدیوں تک یہ شہر مسیحیوں کے قبضے میں رہا۔ بالآخر 1268ء میں مملوک سلطان رکن الدین بیبرس نے انطاکیہ کو فتح کرکے صلیبیوں کا خاتمہ کر دیا۔ بعد ازاں یہ شہر سلطنت عثمانیہ کا حصہ بنا۔

جنگ عظیم اول اور ترک جنگ آزادی کے بعد ترک جمہوریہ قائم ہوئی، اس وقت یہ شہر فرانس کے زیر انتظام شام میں شامل ہوا۔

لیکن ترکوں کا دعویٰ تھا کہ یہ ترکی کے علاقے ہیں۔ یہاں کی آبادی ترکوں، عربوں اور ارمنی باشندوں پر مشتمل تھی۔ لیکن ترکوں کی تعداد سب سے زیادہ تھی۔ شام بھی ان اضلاع کا دعویدار تھا۔ اس اختلاف کی وجہ سے انطاکیہ اور اسکندرون کے علاقوں میں مئی 1937ء میں ایک نیم خود مختار حکومت قائم کردی گئی تھی۔ اس حکومت کی منتخب مجلس کے 40 میں سے 22 ارکان ترک تھے۔ اس مجلس نے اتفاق رائے سے ترکی سے الحاق کا فیصلہ کیا اور 23 جولائی 1939ء کو یہ دونوں اضلاع ترکی میں شامل ہو گئے۔ انطاکیہ کا نام بدل کر حطائے (Hatay) کر دیا گیا لیکن یہ آج بھی **انطاکیہ** کے نام سے ہی مشہور ہے۔

## متعلقہ مضامین
* اسکندرون

زمرہ:ترکیہ کے شہر
زمرہ:ترکیہ کے قدیم یونانی مقامات
زمرہ:ترکیہ میں قدیم یونانی مقامات
زمرہ:چوتھی صدی قبل مسیح میں آباد ہونے والے مقامات
زمرہ:شاہراہ ریشم کے آباد مقامات
زمرہ:قدیم یونانی شہر
زمرہ:مقامات عہد نامہ جدید
زمرہ:مقدس شہر
زمرہ:مقدس مقامات
زمرہ:ہاتے صوبہ کے آباد مقامات
زمرہ:ترکیہ میں رومی مقامات
زمرہ:صلیبی جنگوں کے مقامات
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
زمرہ:خودکار پیمانے کے ساتھ متعدد تصاویر استعمال کرنے والے صفحات
زمرہ:اضلاع ہاتے صوبہ
زمرہ:300 ق م کی دہائی کی تاسیسات
ہیموگلوبن

**ہیموگلوبن** کو انگریزی میں hemoglobin یا haemoglobin کہا جاتا ہے جو haemo اور globin کا مرکب لفظ ہے۔ hemo اصل میں heme سے تعلق کو ظاہر کرتا ہے جو لوہا (Fe) رکھنے والا ایک سالمہ (مولیکیول) ہے جس کا تعلق خون کی رنگت سے ہوتا ہے اور یہی سالمہ دوسرے سالمے یعنی globin کے ساتھ ملکر haemoglobin کا سالمہ تیار کرتا ہے جس کے ذریعہ سے جسم میں آکسیجن کی نقل وحمل کا فعل انجام پاتا ہے۔ globin ایک لحمیہ (پروٹین) ہوتا ہے جس کی شکل گول ہوتی ہے۔ (فبرن (fibrin) بھی پروٹین ہوتا ہے لیکن اس کی شکل لمبوتری ہوتی ہے۔)
ہیموگلوبن ایک بہت بڑا مولیکول ہوتا ہے جو پانی کے مولیکیول سے لگ بھگ 3500 گنا بھاری ہوتا ہے اور اس کا فارمولا C2952H4664O832N812S8Fe4 ہوتا ہے۔ ایک ہیموگلوبن کے مولیکیول میں دو الفا اور دو بی ٹا زنجیریں (chains) ہوتی ہیں۔ ہر الفا چین میں 141 اور ہر بی ٹا چین میں 146 امینو ایسڈ ہوتے ہیں۔ چونکہ ایک ہیموگلوبن کے مولیکیول میں صرف چار لوہے کے ایٹم ہوتے ہیں اس لیے ہیموگلوبن کا ایک مولیکیول آکسیجن کے صرف چار مولیکیول جذب اور خارج کر سکتا ہے۔ اگر خون میں ہیموگلوبن بالکل نہ ہوتا تو خون کی آکسیجن کو منتقل کرنے کی صلاحیت میں 70 گنا کمی آ جاتی۔
ہیموگلوبن صرف آکسیجن کو پھیپھڑوں (یا مچھلیوں میں گلپھڑوں) سے پورے جسم کی بافتوں (tissue) میں پہنچانے کا کام ہی نہیں کرتا بلکہ بافتوں سے کاربن ڈائی آکسائیڈ کو پھیپھڑوں تک پہنچانے میں بھی کسی حد تک مددگار ہوتا ہے۔ لیکن کاربن ڈائی آکسائیڈ ہیموگلوبن کے لوہے سے نہیں بلکہ گلوبن سے چمٹتی ہے۔

ہیموگلوبن صرف خون کے سرخ خونی خلیہ کے اندر ہوتا ہے۔ اگر کسی وجہ سے یہ سرخ خلیئے ٹوٹ جائیں اور ہیموگلوبن باہر نکل کر پلازمہ میں شامل ہو جائے تو یہ گردوں کی چھلنی (Glomerulus) سے آرپار گذر کر گردوں کی انتہائی باریک نلکیوں میں جم جاتا ہے اور گردے کام کرنا بند کر دیتے ہیں۔ ایسا اس وقت ہوتا ہے جب مریض کو غلط گروپ کا خون چڑھا دیا جائے۔ خون کے سرخ خلیئے اتنے بڑے ہوتے ہیں کہ گردوں کی چھلنی میں سے نہیں گذر سکتے اور گردوں کو کوئی نقصان نہیں پہنچاتے۔
انٹارکٹیکا میں پائے جانے والے چند آکٹوپس کے خون کا رنگ سرخ کی بجائے نیلا ہوتا ہے کیونکہ ان کے خون میں ہیموگلوبن کی بجائے hemocyanin پایا جاتا ہے۔ ہیموسایانن میں لوہے کی بجائے تانبے کے ایٹم موجود ہوتے ہیں۔

## مزید دیکھیے
* تھیلیسیمیا
* خون کی بوتل
* بلڈ گروپ
* بیلیروبن
* امینو ایسڈ

## حوالہ جات

زمرہ:خون
زمرہ:ویکی ڈیٹا سے مختلف مختصر وضاحت
زمرہ:دمیات
زمرہ:جرمنی میں 1840ء
زمرہ:1840ء میں سائنس
زمرہ:لحمیات
زمرہ:خلیائی حیاتیات
مطلب بن عبد مناف

**مطَلِّب** محمد  کے دادا عبد المطلب کے چچا اور ھاشم بن عبد مناف کے بھائی اور عبد مناف کے بیٹے تھے۔ انھوں نے حضرت محمد  کے دادا حضرت عبدالمطلب کو پالا تھا۔ ھاشم بن عبد مناف کی وفات کے بعد حضرت عبد المطلب کی والدہ ان کو اپنے والد کے گھر یثرب (مدینہ) لے گئیں تھیں جہاں ان کی پرورش ہوئی۔ جب حضرت عبد المطلب کچھ بڑے ہوئے تو ان کے چچا مطلب بن عبد مناف ان کو مدینہ سے مکہ واپس لے جانے کے لیے آئے۔ جب انھوں نے اپنے بھتیجے کو دیکھا تو آنسو ان کی آنکھوں سے جاری ہو گئے۔ اپنی والدہ سلمیٰ بنت عمرو کی اجازت کے بعد حضرت عبد المطلب اپنے چچا کے ساتھ مکہ آ گئے۔ مگر کچھ ہی عرصہ بعد مطلب بن عبد مناف کی وفات یمن میں ہو گئی۔
## حوالہ جات

زمرہ:510ء کی دہائی کی وفیات
زمرہ:تاریخ عرب
زمرہ:قریش
زمرہ:پانچویں صدی کی عرب شخصیات
زمرہ:مشرق وسطی کی شخصیات کے نامکمل مضامین
زمرہ:ویکی ڈیٹا سے مختلف مختصر وضاحت
ہاشم بن عبد مناف

**ہاشم** بن عبد مناف حضرت محمد  کے پر دادا تھے۔ ان کی اولاد قریش کے معزز ترین قبیلہ بنو ہاشم کے نام سے مشہور ہے۔ ان کا اصل نام عمرو تھا۔ ہاشم اس لیے نام ہوا کیونکہ وہ مکہ کے زائرین کی تواضع ایک خاص عربی شوربہ سے کرتے تھے جسے ھشم کہا جاتا ہے۔ یہ لقب اس وقت ملا جب ایک قحط کے دوران انھوں نے یہی شوربہ اہلِ مکہ کو کھلایا۔ آپ اولادِ اسمٰعیل علیہ السلام سے تھے۔ مکہ کے مشہور تاجر تھے اور نہایت معزز تھے۔ انھوں نے قریش کے تجارتی قافلے شروع کروائے اور ان کے لیے بازنطینی سلطنت کے ساتھ معاہدے کیے جن کے تحت قریش بازنطینی سلطنت کے تحت آنے والے ممالک میں بغیر محصول ادا کیے تجارت کر سکتے تھے اور تجارتی قافلے لے جا سکتے تھے۔ یہی معاہدے وہ حبشہ کے بادشاہ کے ساتھ بھی کرنے میں کامیاب ہوئے جس کا تمام قریش کو بے انتہا فائدہ ہوا اور ان کے قافلے شام، حبشہ، ترکی اور یمن میں جانے لگے۔ آپ دین حنیف (دینِ ابراہیمی) پر قائم تھے اور بت پرستی نہیں کرتے تھے۔ آپ کی کنیت آپ کے بڑے بیٹے اسد بن ہاشم کی وجہ سے "ابو اسد" تھی۔

## اولاد
طبقات ابن سعد کے مطابق آپ کی اولاد اس طرح تھی:
ہشام بن محمد اپنے والد سے روایت کرتے ہیں۔
* اسد بن ہاشم" **حضرت [[علی ابن ابی طالب|علی رضی اللّٰه تعالٰی عنہ]]<nowiki/> کے نانا تھے** "۔ان کی والدہ کا نام "قَيْلة بنت عامر بن مالك بن جذیمہ " تھا۔ جن کا تعلق قبیلہ خزاعہ سے تھا۔
* ابو صیفی بن ہاشم۔ ان کی والدہ کا نام "ہند بنت عمروبن ثعلبہ بن الحارث بن مالک بن سالم بن غنم بن عوف بن الخزرج" تھا۔ 
* عبدالمطلب بن ہاشم " **حضرت [[محمد صلی اللہ علیہ و آلہ و سلم|محمد]]  اور حضرت [[علی ابن ابی طالب|علی رضی اللّٰه تعالٰی عنہ]] کے دادا تھے" **۔ ان کی والدہ کا نام " سلمیٰ بنت عمرو" تھا۔ جن کا تعلق قبیلہ بنو خزرج سے تھا۔
* نضلہ بن ہاشم۔
* الشفا بنت ہاشم۔
* خالدہ بنت ہاشم۔ ان کی والدہ کا نام "ام عبداللّٰہ تھا، جن کا نام واقدہ بنت ابی عدی" تھا۔ 
* رقیہ بنت ہاشم۔ ان کی والدہ کا نام "امیمہ بنت عدی بن عبداللّٰہ بن دینار بن مالک بن سلامان بن سعد " تھا ۔ جن کا تعلق قبیلہ قضاعہ سے تھا۔ 
* رقیہ بنت ہاشم۔ ان کی والدہ کا نام "سلمیٰ بنت عمرو بن زید بن لبید بن خداش بن عامر بن غنم بن عدی بن النجار " تھا۔ [کم سنی میں ہی انتقال ہو گیا تھا]۔ 
* حنہ بنت ہاشم۔ ان کی والدہ کا نام "عدی بنت حبیب بن الحارث بن مالک بن حطیط بن جشم بن قصی (جن کو ثقیف بھی کہتے ہیں) " تھا۔ 
* ضعيفہ بنت ہاشم۔

## وفات
وفات کے وقت وہ موسم گرما کے سفر کے دوران غزہ شہر میں تھے اور وہیں دفن ہوئے، اس لیے غزہ کو "ہاشم غزہ" کہا جاتا تھا۔
## متعلقہ مضامین
بنو ہاشم

## حوالہ جات

زمرہ:464ء کی پیدائشیں
زمرہ:497ء کی وفیات
زمرہ:اسلاف صحابہ
زمرہ:اہل بیت
زمرہ:بنو ہاشم
زمرہ:تاریخ عرب
زمرہ:قریش
زمرہ:ہاشمی شخصیات
زمرہ:پانچویں صدی کی عرب شخصیات
زمرہ:محمد بن عبد اللہ کے آباؤ اجداد
زمرہ:ویکی ڈیٹا سے مختلف مختصر وضاحت
عبد اللہ

عبد اللہ کا مطلب ہے اللہ کا بندہ۔ یہ مسلمانوں میں ایک عمومی نام بھی ہے۔ اس نام کے بہت مشہور افراد گذرے ہیں۔ آپ اپنے مطلوبہ صفحے پر یہاں سے جا سکتے ہیں۔ آپ اس فہرست میں اضافہ بھی کر سکتے ہیں۔
عبد اللہ اللہ کے دو محبوب ناموں میں سے ایک ہے۔

* سیدنا ابن عمر رضی اللہ عنہما کہتے ہیں کہ رسول اللہ صلی اللہ علیہ وسلم نے فرمایا: تمھارے ناموں میں سے بہتر نام اللہ تعالیٰ کے نزدیک عبد اللہ اور عبد الرحمن ہیں۔ 
* عبداللہ ابن عبدالمطلب: (حضرت محمد کے والد محترم)
* عبداللہ بن زبیر: مشہور صحابی، عشرہ مبشرہ میں شامل حضرت زبیر ابن العوام کے فرزند۔
* عبداللہ السفاح: خلافت عباسیہ کا پہلا خلیفہ، ابو العباس السفاح کے نام سے مشہور ہے

* امیر عبداللہ خان نیازی المعروف اے کے نیازی: بنگلہ دیش کے قیام کے موقع پر بھارتی افواج کے سامنے ہتھیار ڈالنے والے پاکستانی لیفٹنٹ جنرل
* عبداللہ ملک: معروف ترقی پسند دانشور اور صحافی
* عبداللہ نوری: نہضت اسلامی تاجکستان کے سربراہ
* سید عبداللہ شاہ: پاکستان کے صوبہ سندھ کے سابق وزیر اعلیٰ* 

زمرہ:انسانی ناموں والے ضد ابہام صفحات
زمرہ:نام مقامات ضد ابہام صفحات
زمرہ:ویکی ڈیٹا سے مختلف مختصر وضاحت
احتمال

* احتمال (عام) عام بحث، فلسفہ
* احتمال (احتمال نظریہ) (ریاضی) probability
* نظریۂ احتمال
سورہ الزمر

قرآن مجید کی 39 ویں سورت جس میں 8 رکوع اور 75 آیات ہیں۔
## نام

اس سورت کا نام آیات 71 اور 73 سے ماخوذ ہے۔ مطلب یہ ہے کہ وہ سورت جس میں لفظ **زمر** آیا ہے۔

## زمانۂ نزول

آیت نمبر 10 سے اس امر کی طرف صاف اشارہ نکلتا ہے کہ یہ سورت ہجرت حبشہ سے پہلے نازل ہوئی تھی۔ بعض روایات میں یہ تصریح آئی ہے کہ اس آیت کا نزول حضرت جعفر  بن ابی طالب اور ان کے ساتھیوں کے حق میں ہوا تھا جبکہ انھوں نے حبشہ کی طرف ہجرت کا عزم کیا۔

## موضوع اور مضمون

یہ پوری سورت ایک بہترین اور انتہائی مؤثر خطبہ ہے جو ہجرت حبشہ سے کچھ پہلے مکۂ معظمہ کی ظلم و تشدد سے بھری ہوئی وار عناد و مخالفت سے لبریز فضا میں دیا گیا تھا۔ یہ ایک وعظ ہے جس کے مخاطب زیادہ تر کفار قریش ہیں، اگرچہ کہیں کہیں اہل ایمان سے بھی خطاب کیا گیا ہے۔ اس میں دعوت محمدی علی صاحبہا الصلوۃ والسلام کا اصل مقصود بتایا گیا ہے اور وہ یہ ہے کہ انسان خالص اللہ کی بندگی اختیار کرے اور کسی دوسرے کی طاعت و عبادت سے اپنی خدا پرستی کو آلودہ نہ کرے۔ اس اصل الاصول کو بار بار مختلف انداز سے پیش کرتے ہوئے نہایت زور دار طریقے پر توحید کی حقانیت اور اسے ماننے کے عمدہ نتائج اور شرک کی غلطی اور اس پر جمے رہنے کے برے نتائج کو واضح کیا گیا ہے اور لوگوں کو دعوت دی گئی ہے کہ وہ اپنی غلط روش سے باز آ کر اپنے رب کی رحمت کی طرف پلٹ آئیں۔ اسی سلسلے میں اہل ایمان کو ہدایت فرمائی گئی ہے کہ اگر اللہ کی بندگی کے لیے ایک جگہ تنگ ہو گئی ہے تو اس کی زمین وسیع ہے، اپنا دین بچانے کے لیے کسی اور طرف نکل کھڑے ہو، اللہ تمھارے صبر کا اجر دے گا۔ دوسری طرف نبی  سے فرمایا گیا ہے کہ ان کفار کو اس طرف سے بالکل مایوس کر دو کہ ان کا ظلم و ستم کبھی تم کو اس راہ سے پھیر سکے گا اور ان سے صاف صاف کہہ دو کہ تم میرا راستہ روکنے کے لیے جو کچھ بھی کرنا چاہتے ہو کر ڈالو، میں اپنا یہ کام جاری رکھوں گا۔

## حوالہ جات

زمرہ:اسلامی اساطیر
زمرہ:سورتیں
زمرہ:اسلامی سانچے
زمرہ:ویکی ڈیٹا سے مطابقت رکھنے والی مختصر تفصیل
عام الفیل

**عام الفیل** ، اسلامی تاریخ میں یہ سال بہت ہی اہمیت رکھتا ہے۔ یہ سال 570ء کا ہے۔ اسی سال مکہ مکرمہ میں حضرت محمد  کی ولادت ہوئی، ان کے والد محترم وفات پائے اور کعبہ پر حملہ کا واقعہ پیش آیا۔

## تفصیل
عام الفیل کا مطلب ہے 'ہاتھی والا سال'۔ عام الفیل یا ہاتھی والے سال کا ذکر قرآن میں سورہ الفیل میں ہے۔ اس سال حبشہ کے مقرر کردہ یمن کے گورنر ابرہہ نے مکہ پر حملہ کیا۔ اس نے اصل میں صنعاء (یمن کا شہر) میں ایک کلیسا (چرچ) الكليس تعمیر کیا تھا اور چونکہ وہ مسیحی تھا اس لیے وہ چاہتا تھا کہ عرب مکہ جانے کی بجائے اس کلیسا کو مرکز بنائیں۔ جب یہ ممکن نہ ہوا تو اس نے کعبہ کو تباہ کرنے کی ٹھانی۔ اس کے لشکر میں سینکڑوں ہاتھی شامل تھے۔ یہ بات بھی کہی جاتی ہے کہ ابرہہ نے کعبہ کو ڈھانے کا ارادہ مذہبی جنون میں نہیں کیا تھا بلکہ اس کی پشت پر کھڑی اس وقت کی مسیحی دنیا کوبحيره احمر كى بحرى گذر گاه پر مكمل تسلط دركار تھا كيونكه اس زمانے میں جس قوت کے ہاتھ ميں بحرى گذر گاہیں ہوا کرتى تھیں وهى عالمى اقتصاديت حكمرانى كرتى تھى۔ اسلام سے قبل کعبہ چونكه عربوں كا ثقافتى اور مذهبى مركز ہونے کے ساتھ ساتھ ان كا اقتصادى "چيمبر آف كامرس" بھی تھا۔ اس لیے منهدم كرنے کے لیے بڑے جواز کے طور پر یمن ميں قائم عيسائيت كا سب سے بڑا گرجا "الكليس" تباه كرا ديا گيا جس كا الزام عربوں پر لگا كر اس نے اسلام سے پہلے بيت الله كو مٹانے کا اراده كيا۔ اس وقت قریش کے سردار حضرت محمد  کے دادا حضرت عبدالمطلب نے قریش کو پہاڑوں پر پناہ لینے کو کہا اور خود اپنے کچھ ساتھیوں کے ہمراہ شہر میں رہے۔ ابرہہ نے پیغام بھیجا کہ وہ صرف کعبہ کو تباہ کرنا چاہتا ہے تو حضرت عبد المطلب نے کہا کہ اس گھر کا مالک خود اس کا محافظ ہے۔ اور مجھے یقین ہے کہ وہ اسے حملہ آوروں سے بچائے گا اور اس گھر کے خدام کو بے عزت نہیں کرے گا۔ ابرہہ نے جب حملہ کیا تو اللہ نے ابابیلوں کا جھرمٹ بھیجا جس نے ابرہہ کے تمام لشکر پر کنکریاں برسایا۔ ان کنکریوں نے ابرہہ کے لشکر کو تباہ کر دیا۔ابرہہ زخمی حالت میں یمن کی طرف فرار ہوا مگر راستے میں مرگیا۔ یہ واقعہ 570ء میں پیش آیا اور اسی سال حضرت محمد  کی ولادت باسعادت ہوئی۔ 
عام الفیل کو عربوں نے مختلف واقعات کے لیے ایک حوالہ کے طور پر استعمال کرنا شروع کیا۔ اس سے ایک تقویم ( کیلینڈر) کا آغاز ہوا جو حضرت عمر  کے دور تک جاری رہا یعنی ہجری کیلینڈر کے اجرا تک، جب مسلمانوں نے ہجرتِ مدینہ کو ایک حوالہ کے طور پر مانا اور اسلامی تقویم کا آغاز کیا۔ اسی لیے کہا جاتا ہے کہ حضرت محمد  کی پیدائش سن ایک عام الفیل میں ہوئی۔

زمرہ:اسلامی اصطلاحات
زمرہ:تاریخ عرب
زمرہ:تاریخ مکہ
زمرہ:عرب قبل از اسلام
زمرہ:عصر نبوی
زمرہ:کعبہ
زمرہ:جنگی ہاتھی
زمرہ:ثقافت میں ہاتھی
حمریچہ الدم

خون کے آبدم (plasma) میں اگر حمریچہ کے سالمات پائے جائیں تو ایسی کیفیت کو حمریچہ الدم (hemoglobinemia) کہا جاتا ہے۔

زمرہ:امراض خون
شاوخان (مارٹل کامبیٹ)

تصغیر|بائیں|188px | مارٹل کامبیٹ میں شاوخان
شاؤ خان مارٹل کامبیٹ کہانیوں اور کھیلوں کی ایک شخصیت ہے۔

## تاریخ
شاوخان کو سب سے پہلے مارٹل کامبیٹ 3 میں دکھایا گیا اور یہ کئی کھیل مثلآ مارٹل کامبیٹ شاولن منکس اور مارٹل کامبیٹ 3 میں آخری دشمن رہا ہے۔ یہ دراصل برے افواج کا سردار ہے اور اس کا مقصد دنیا کو فتہ کرنا ہے۔ یہ ایک بہت مضبوت شخص ہے اور اس کو شکست دینا نہایت مشکل کام ہے۔ بہت سے کھلاڑیوں کی زندگیوں میں اس کا اہم قردار ہے۔ شاوخان کو شکست دے کے ہی اچھے افواج بیٹھ سکتے ہیں۔ اس کو اس کے سر پہ سینگ والے ٹوپی سے عمومآ یاد کیا جاتا ہے۔

## سپاہانہ فن
شاوخان ایک بہت مضبوت شخص ہے اور اس کو شکست دینا نہایت مشکل کام ہے۔ مارٹل کامبیٹ میں اس کے سپاہانہ فن **تائے تزو** اور **لوی ہے** کہلاتے ہیں۔ اس کے علاوہ یہ ایک بہت بھاری اور خطرناک کلہاڑا بھی استعمال کرتا ہے۔ یقینآ شاوخان مارٹل کامبیٹ کے بہترین کھلاڑیوں میں شامل ہے۔

## بیرونی روابط
شاوخان

زمرہ:مارٹل کامبیٹ
زمرہ:افسانوی شہنشاہ اور ملکائیں
زمرہ:1993ء میں متعارف افسانوی کردار
بربر

**بربر** ایک قبیلہ ہے جو بہت تعداد میں شمالی افریقا میں رہتا ہے۔ یہ لوگ مسلمان ہو گئے اور بڑے بہادر فوجی ثابت ہوئے۔ آج کل شمالی افریقہ کا بربر علاقہ الجزائر، مراکش، تیونس (جس کو مجموعاً المغرب کہا جاتا ہے) وغیرہ میں بٹا ہوا ہے۔

## بربر کی مشہور شخصیات
* امام بوصیری: امام بوصیری قصیدہ بردہ شریف کے مصنف تھے۔
* طارق بن زیاد(فاتح سپین)
* موسی بن نصیر

## بیرونی روابط
* Amazigh/Berber Culture
* The New Mass Media and the Shaping of Amazigh Identity.
* Number Systems and Calendars of the Berber Populations of Grand Canary and Tenerife.
* Flags of the World -- Berbers/Imazighen.
* Imedyazen cultural association (in Berber).
* The Genographic Project: Maps ancient human movements via genetic markers
* World Haplogroups Maps
* Culture Amazighe (Berbère)

## حوالہ جات

بربر
زمرہ:افریقی شخصیات
زمرہ:الجزائر کے نسلی گروہ
زمرہ:المغرب العربی
زمرہ:بربر شخصیات
زمرہ:برکینا فاسو کے نسلی گروہ
زمرہ:تاریخ نیومیڈیا
زمرہ:تونس کے نسلی گروہ
زمرہ:شمالی افریقا میں نسلی گروہ
زمرہ:عرب لیگ کے نسلی گروہ
زمرہ:قبائل
زمرہ:قدیم اقوام
زمرہ:لیبیا کے نسلی گروہ
زمرہ:مالی کے نسلی گروہ
زمرہ:المغرب کے نسلی گروہ
زمرہ:مسلمان برادریاں
زمرہ:مسلمانان اندلس
زمرہ:مصر کے نسلی گروہ
زمرہ:مغربی صحرائے اعظم کے نسلی گروہ
زمرہ:موریتانیہ کے نسلی گروہ
زمرہ:نائجر کے نسلی گروہ
زمرہ:چھوٹے پیغام خانوں کا استعمال کرنے والے مضامین
زمرہ:مشرق وسطی کے نسلی گروہ
زمرہ:افرو۔ایشیائی قومیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:افریقا کی قدیم اقوام یا شخصیات
زمرہ:مغربی صحارا کے نسلی گروہ
زمرہ:ہسپانیہ کے نسلی گروہ
زمرہ:مقامی اقوام
زمرہ:افریقا کی مقامی اقوام
زمرہ:گھانا کے نسلی گروہ
عبد مناف بن قصی

**عبد مناف بن قصی** (عربی میں  **عبد مناف بن قصي** ) حضرت محمد  کے آباء میں سے ایک تھے۔ ان کا اصل نام مغیرہ تھا مگر عبد مناف کے نام سے زیادہ مشہور تھے۔ ان کا لقب قمر البطحا تھا یعنی بطحا کا چاند۔ ایک اور لقب فیاض تھا۔ آپ ھاشم کے والد تھے جن سے بنو ھاشم کا قبیلہ شروع ہوتا ہے۔ اپنے والد قصی بن کلاب کی وفات کے بعد مکہ کی سرداری انھوں نے سنبھالی۔ آپ اپنی سخاوت اور انصاف کے لیے بہت مشہور تھے۔ مجموعی طور پر ان کی اولاد بنو عبد مناف کہلاتی تھی۔

## زوجہ
# عاتکہ بنت مرہ
# رایتہ طائفی
# واقدہ بنت ابی عدی

## اولاد
ان کے پانچ بیٹوں کے نام تاریخ میں ملتے ہیں۔ جو یہ ہیں
* وھب بن عبد مناف
* عبد شمس بن عبد مناف (ان کے بیٹے امیہ کی اولاد بنو امیہ کہلائی)
* ھاشم بن عبد مناف (ان کی اولاد بنو ھاشم کہلائی)
* مطَلِّب بن عبد مناف
* نوفل بن عبد مناف

## حوالہ جات

زمرہ:اسلاف صحابہ
زمرہ:اہل بیت
زمرہ:تاریخ عرب
زمرہ:پانچویں صدی کی عرب شخصیات
زمرہ:قدیم عرب شخصیات
زمرہ:محمد بن عبد اللہ کے آباؤ اجداد
زمرہ:قریش
زمرہ:جنت المعلیٰ میں مدفون شخصیات
قصی بن کلاب

**قُصی بن کلاب** (پیدائش: 400ء – وفات: 480ء) (عربی :  **قصي ابن كلاب** ۔ انگریزی میں Qusayy) حضرت محمد  کے آباء میں سے ایک تھے۔ ان کی والدہ کا نام فاطمہ تھا۔ ان کے والد کلاب بن مرہ کا انتقال ان کے بچپن میں ہو گیا تھا۔ حضرت محمد آپ کی پانچویں پشت میں پیدا ہوئے۔ آپ ھاشم کے دادا تھے جن سے بنو ھاشم کا قبیلہ شروع ہوتا ہے۔ آپ کی پیدائش 400ء اور وفات 480ء میں ہوئی۔ یہ آپ ہی تھے جنھوں نے مکہ میں اپنی قوت مستحکم کی اور سرداری قائم کی اور کعبہ کی خدمت کی۔ بے شمار صحابہ کرام آپ کی نسل سے ہیں۔ آپ کی جوانی کے وقت کعبہ کا کنڑول بنو خزاعہ کے پاس تھا جس کے سردار ھلیل کی بیٹی سے آپ نے شادی کی۔ ھلیل کی وفات کے بعد چونکہ قصی بن کلاب بہت ذہین اور دانشمند سمجھے جاتے تھے اس لیے کعبہ کا کنٹرول اور سرداری ان کو مل گئی جس سے یہ خدمت بنو خزاعہ سے قریش میں منتقل ہو گئی۔ انھوں نے کعبہ کو دوبارہ تعمیر کر کے اس کی حالت بہتر کی اور لوگوں کو اس کے ارد گرد گھر تعمیر کرنے کی دعوت دی۔ اس وقت انھوں نے دنیائے عرب کا پہلا مرکزِ شہر داری (ٹاؤن ھال) بھی تعمیر کیا۔ اس مرکزِ شہر داری میں تمام قبائل کے نمائندے اپنے معاشرتی، معاشی اور دیگر مسائل کے باہم فیصلے کیا کرتے تھے۔ مکہ کی تاریخ میں پہلی دفعہ آپ نے قانون بنایا کہ کعبہ کے زائرین کو مفت کھانا اور پانی مہیا کیا جائے گا جس کے لیے انھوں نے مکہ کے قبائل کو قائل کیا کہ وہ ایک ٹیکس ادا کیا کریں۔ اس سے مکہ کے زائرین کی تعداد بہت بڑھ گئی۔

## نسب نامہ
**قصی بن كلاب** بن مرہ بن كعب بن لؤی بن غالب بن فہر بن مالک بن **[[قريش]]** بن **[[کنانہ بن خزیمہ|کنانہ]]** بن خزيمہ بن مدركہ بن إلياس بن ** [[مضر بن نزار|مضر]]** بن نزار بن معد بن **[[عدنان]]**

## اولاد
آپ کے تین بیٹوں کے نام تاریخ میں ملتے ہیں۔ جو درج ذیل ہیں۔
* عبد مناف بن قصی (آپ کی نسل سے حضرت محمد  پیدا ہوئے)
* عبد العزۃ بن قصی (ان کے بیٹے اسد کی اولاد بنو اسد کہلائی)
* عبد الدار بن قصی (ان کی اولاد بنو عبد الدار کہلائی)

## وفات
انھوں نے ہجرت سے 141 سال قبل 480 عیسوی میں مکہ میں وفات پائی اور ان کی میت کو کوہ حجون کے دامن میں دفن کیا گیا۔ اس کے بعد مکہ کے لوگوں نے اپنے مرنے والوں کو حجون میں دفن کیا جو مکہ کا پہلا قبرستان تھا۔

زمرہ:400ء کی پیدائشیں
زمرہ:480ء کی وفیات
زمرہ:اسلاف صحابہ
زمرہ:اہل بیت
زمرہ:تاریخ عرب
زمرہ:پانچویں صدی کی عرب شخصیات
زمرہ:محمد بن عبد اللہ کے آباؤ اجداد
زمرہ:قریش
زمرہ:ویکی ڈیٹا سے مختلف مختصر وضاحت
زمرہ:مکہ مکرمہ کی شخصیات
زمرہ:زمانہ جاہلیت کی شخصیات
زمرہ:مکی شخصیات
زمرہ:مسلم شخصیات
تکون جدید

**تکونِ جدید** یا **تعضونِ جدید**  ایسی کیفیت کا نام جس میں بافتوں کی غیر معمولی اور حد سے زیادہ افزائش ہوتی ہے۔ اس عمل کو جس کے نتیجے میں تکونِ جدید (نیو پلازم) پیدا ہوتا ہے، انگریزی زبان میں  کہا جاتا ہے۔ تعضونِ جدید کی افزائش ارد گرد کی عام بافتوں کی افزائش سے مطابقت نہیں رکھتی، بلکہ یہ بے قاعدگی سے بڑھتا رہتا ہے یہاں تک کہ اگر اس کا ابتدائی محرک ختم بھی کر دیا جائے۔ یہ غیر معمولی افزائش اکثر ایک گلٹی کی صورت اختیار کر لیتی ہے جسے ** رسولی** یا **سلعہ** (ٹیومر) کہا جاتا ہے۔ ٹیومر کے لغوی معنی ہیں ورم کرنا یا سُوجنا۔ لیکن اصطلاح طب یا جراحی میں اُس ورم یا بالیدگی کو کہتے ہیں جو جسم کی کسی ساخت کی غیر طبعی افزائش سے پیدا ہو۔ پس سلعہ یا رسولی در حقیقت ایک غیر طبعی یا زائد بالیدگی ہے جس کو اطبائے مصر **ورم** سے تعبیر کرتے ہیں۔

## اقسام
نتیجہ کے لحاظ سلعہ یا رسولی کی تین اقسام ہیں:
* سلعہ محمودہ یا سلعہ غیر خبیثہ
* سلعہ خبیثہ یا سلعہ مہلکہ
* سلعہ رویہ
لیکن بلحاظ ساخت کے رسولیاں کئی اقسام کی ہوتی ہیں۔

سلعہ یا رسولی کی پیدائش کے متعلق مختلف قیاسیات و نظریات ہیں لیکن غالب خیال یا رائے یہ ہے کہ جنین کی پیدائشی جھلی کے بعض زوائد کیسے (خلیات) جو جنین کی ضرورتِ خلقیہ سے زائد ہوتے ہیں۔ وہ بعدِ ولادت کسی وقت جسم کی قوتِ نامیہ کی تحریک سے بڑھ کر رسولی بن جاتے ہیں لیکن بعض رسولیاں موروثی ہوتی ہیں۔ جیسے سرطان اور بعض مقامی خراش با ضرب وغیرہ کے باعث پیدا ہو جاتی ہیں۔

## حوالہ جات

زمرہ:تشریحی امراضیات
زمرہ:سلعیات
زمرہ:طبی اصطلاحات
زمرہ:سرطان
متحدہ قومی موومنٹ

**متحدہ قومی موومنٹ** سے مراد ہو سکتے ہیں؛

* متحدہ قومی موومنٹ پاکستان
* متحدہ قومی موومنٹ، لندن

زمرہ:ضد ابہام صفحات
آمنہ بنت وہب

**آمنہ بنت وہب** (پیدائش: 549ء– وفات: 23 مئی 577ء) محمد  کی والدہ محترمہ ہیں۔قبیلہ بنو زہرہ سے ہیں۔

## سوانح

آپ کے والد کا نام وہب بن عبد مناف تھا۔ آپ کا تعلق قبیلہ بنو زہرہ سے تھا جو قریش ہی کا ایک ذیلی قبیلہ تھا۔ آپ کا سلسلۂ نسب حضور  کے جدِ امجد عبد مناف بن قصی سے ملتا ہے۔ محمد  کے والد عبد اللہ بن عبد المطلب شادی کے کچھ عرصہ بعد حضور  کی پیدائش سے تقریباً چھ ماہ پہلے وفات پا گئے۔ اس کے بعد آپ  حضرت آمنہ (رضی اللہ عنہا) کے زیرِ پرورش رہے۔حضرت آمنہ (رضی اللہ تعالیٰ عنہا) مکہ اور یثرب (مدینہ) کے درمیان ایک سفر کے دوران ابواء کے مقام پر وفات پا گئیں۔ یہ 577ء تھا اور بی بی آمنہ (رضی اللہ تعالٰی عنہا) حضور  کو یثرب (مدینہ) لے جا رہی تھیں تاکہ وہ اپنے ماموں سے ملیں اور اپنے والد عبد اللہ کی قبر کی زیارت بھی کریں۔

آپ اپنے قبیلہ میں سیرت النساء کے نام سے مشہور تھیں۔
آخری حج کے دوران آنحضرت  نے ان کی قبر مبارک کی زیارت کی اور ان کو یاد کر کے روئے۔ یہ جگہ ایک پتھریلا علاقہ ہے جو ایک پہاڑی کا ہموار حصہ ہے۔

## مآخذ

زمرہ:549ء کی پیدائشیں
زمرہ:557ء کی پیدائشیں
زمرہ:577ء کی وفیات
زمرہ:اسلام اور عورت
زمرہ:اہل بیت
زمرہ:بنو زہرہ
زمرہ:تاریخ عرب
زمرہ:چھٹی صدی کی خواتین
زمرہ:چھٹی صدی کی عرب شخصیات
زمرہ:صحابیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:مکہ مکرمہ کی شخصیات
یثرب

**یثرب** مدینہ کا پرانا نام تھا۔ جب حضرت محمد  نے مکہ سے یثرب کو ہجرت کی تو اس کا نام مدینۃ النبی پڑ گیا جو اب اختصاراً مدینہ کہلاتا ہے۔
## یثرب وجہ تسمیہ
مدینہ منورہ کے نام سو سے  زیادہ نام ہیں ہجرت سے پہلے لوگ اسے یثرب کہتے تھے یا تو اس لیے کہ یہاں قوم عمالقہ کا جو پہلا آدمی آیا اس کا نام یثرب بن قانیہ تھاجوحضرت نوح علیہ السلام کی اولاد کی ساتویں پشت میں تھا(يثرب ابن قاينة بن مهلائيل بن إرم بن عبيل بن عوض بن إرم بن سام بن نوح.) لہذا کافر  کے نام پر اس پاکیزہ شہر کا نام رکھنا عزت و شرف کے منافی ہے
یا یہ لفظ ثرب سے مشتق ہے بمعنی سرزنش،سزا مصیبت وبلا،یا تثریب کے جس کے معنی مواخذۃ اور عذاب کے ہیں رب تعالیٰ فرماتا ہے:"لَا تَثْرِیۡبَ عَلَیۡکُمُ الْیَوْمَ"اب اسے یثرب کہنا سخت منع ہے،

## یثرب کہنے کی ممانعت
قرآن کریم میں جو اسے یثرب کہا گیا "یٰۤاَہۡلَ یَثْرِبَ لَا مُقَامَ لَکُمْ"وہ قول منافقین ہے۔ امام احمد فرماتے ہیں کہ جو مدینہ منورہ کو یثرب کہے وہ توبہ کرے،بخاری نے اپنی تاریخ میں فرمایا کہ جو ایک بار اسے یثرب کہے وہ بطور کفارہ دس بار اسے مدینہ کہے۔(عَنِ النَّبِيِّ صَلَّى اللَّهُ عَلَيْهِ وَسَلَّمَ: مَنْ قَالَ يَثْرِبُ مَرَّةً فَلْيَقُلِ الْمَدِينَةَ عَشْرًا.)
امام احمد اور ابو یعلی  نے روایت کیا ہے کہ اگر کوئی شخص مدینہ کو یثرب کہے تو اسے چاہیے کہ اللہ تعالی کی بارگاہ میں استغفار کریں اس کا نام طابہ ہے
## مدینہ کے معنی
مدینہ کے معنے ہیں اجتماع کی جگہ،مدن سے مشتق ہے بمعنی اجتماع اسی سے ہے تمدن و مدنیت،شہر کو مدینہ اسی لیے کہتے ہیں کہ و ہاں ہر قسم کے لوگوں کا اجتماع ہوتا ہے،

ابوہریرہ  سے روایت کرتے ہیں کہ رسول اللہ (صلی اللہ علیہ وآلہ وسلم) نے فرمایا کہ مجھے ایسے شہر جانے کا حکم دیا گیا جو دوسرے شہروں کو کھاجائے، منافق لوگ اس کو یثرب کہتے ہیں اس کا نام مدینہ ہے اور برے لوگوں کو اس طرح دور کر دے گا جس طرح بھٹی لوہے کا میل دور کرتی ہے۔
## حوالہ جات

زمرہ:تاریخ عرب
زمرہ:مدینہ
زمرہ:عصر نبوی
زمرہ:تاریخ مدینہ
زمرہ:قدیم شہر
زمرہ:اسلام
زین الدین یزید زیدان

**زین الدین یزید زیدان**  (پیدائش: 23 جون 1972ء) المعروف **زیزو** فرانس کے مشہور فٹ بالر تھے جنھوں نے یوونٹس اور ریال میڈرڈ سمیت 4 فٹ بال کلبوں کی بھی نمائندگی کی۔ انھوں نے دو عالمی کپ ٹورنامنٹس میں فرانس کی نمائندگی کی جن میں 1998ء کا عالمی کپ بھی شامل ہے جس میں فرانس نے عالمی چیمپین بننے کا اعزاز حاصل کیا۔ علاوہ ازیں تین یورپی چیمپین شپس میں بھی ملکی نمائندگی کا اعزاز حاصل کیا جس میں سے 2000ء میں فرانس براعظمی چیمپین بنا تھا۔

زیدان 23 جون 1972ء کو فرانس کے ساحلی شہر مارسے (Marseille)میں پیدا ہوئے۔ ان کے والدین اسماعیل اور ملکہ کا بنیادی الجزائر سے تھا جو ہجرت کرکے فرانس آئے تھے۔ زیدان فرانس اور الجزائر دونوں ممالک کی شہریت کے حامل ہیں۔

زیدان نے اس وقت عالمی افق زبردست شہرت حاصل کی جب انھوں نے 1998ء کے ورلڈ کپ میں برازیل کے خلاف ہیڈر کے ذریعے دو گول کیے اور ملک کو تاریخ میں پہلی بار عالمی چیمپین بنا دیا۔ انھوں نے یورو 2000ء میں بھی ملک کو براعظمی فاتح بنانے میں اہم کردار ادا کیا۔ کلب سطح پر انھوں نے یوونٹس اور ریال میڈرڈ کی جانب سے بالترتیب اٹلی اور اسپین کی قومی چیمپین شپ جیتیں۔2006ء کے ورلڈ کپ کے اختتام پر انھیں ٹورنامنٹ کا بہترین کھلاڑی قرار دیا گیا جس پر انھیں گولڈن بال ایوارڈ سے نوازا گیا۔ ان کی زیر قیادت فرانسیسی ٹیم عالمی کپ کے فائنل میں پہنچی تاہم اطالوی حریف پر قابو نہ پا سکی۔ زیدان کے اس آخری میچ میں ان کے کیریر کا اختتام انتہائی افسوسناک انداز میں ہوا جب انھوں نے اطالوی دفاعی کھلاڑی مارکو میٹرازی کے سینے پر ٹکر مار کر انھیں زمین پر گرا دیا اور ریڈ کارڈ دکھائے جانے کے باعث میدان بدر کر دیے گئے۔
تصغیر|زین الدین زیدان

زیدان نے تین مرتبہ (1998ء، 2000ء، 2003ء میں) فیفا ورلڈ پلیئر آف دی ایئر کا اعزاز جیتتے ہوئے عالمی ریکارڈ قائم کیا جبکہ وہ تین مرتبہ (1997ء، 2002ء، 2006ء میں) اس فہرست کے اولین تین کھلاڑیوں میں بھی شامل رہے۔ وہ 1998ء میں یورپین فٹ بالر آف دی ایئر بھی قرار پائے۔ 2001ء میں ان کی ریال میڈرڈ منتقلی کے لیے ادا کی گئی 66 ملین یورو (87 ملین امریکی ڈالرز، 47 ملین پاؤنڈز) کی رقم اب تک کا عالمی ریکارڈ ہے۔ 2004ء میں یوئیفا گولڈن جوبلی پول میں انھیں گذشتہ 50 سالوں کا بہترین یورپی کھلاڑی قرار دیا گیا جبکہ وہ عظیم برازیلی فٹ بالر پیلے کی 125 عظیم زندہ فٹ بالرز کی درجہ بندی "فیفا 100" میں بھی شامل تھے۔

مسعود اوزیل کے کھیل اور ان کی ٹیم کے ساتھیوں کے لیے مدد فراہم کرنے کے سٹائل اور صلاحیت کو ریال میدرد کے سابق مینیجر جوزے مورینیو (José Mourinho) نے لیجنڈ کھلاڑی زین الدین یزید زیدان (Zinedine Zidane) سے موازنہ کیا ہے۔

زیدان نے عالمی فٹبال کپ 2006ء کے بعد پیشہ ورانہ فٹ بال سے ریٹائرمنٹ کا اعلان کر دیا تھا۔

## حوالہ جات

زمرہ:1972ء کی پیدائشیں
زمرہ:1998ء فیفا عالمی کپ کے کھلاڑی
زمرہ:2002ء فیفا عالمی کپ کے کھلاڑی
زمرہ:2006ء فیفا عالمی کپ کے کھلاڑی
زمرہ:الجزائری شخصیات
زمرہ:بربر شخصیات
زمرہ:بقید حیات شخصیات
زمرہ:فرانس بین الاقوامی فٹبالر
زمرہ:فرانسیسی انسانیت پسند
زمرہ:فرانسیسی شخصیات
زمرہ:فرانسیسی فٹ بالر
زمرہ:فرانسیسی مسلم
زمرہ:فیفا 100
زمرہ:فیفا عالمی کپ-فاتحین کھلاڑی
زمرہ:لا لیگا فٹ بالر
زمرہ:مسلم فٹ بالر
زمرہ:ہسپانیہ میں غیر ملکی فٹ بال مینیجر
زمرہ:ویکی ڈیٹا سے مطابقت رکھنے والی مختصر تفصیل
زمرہ:بربر نژاد فرانسیسی شخصیات
زمرہ:یووینٹیس ایف سی کے کھلاڑی
زمرہ:لیگ 1 کے کھلاڑی
زمرہ:ریال میدرد سی ایف کے کھلاڑی
زمرہ:سیری اے کے کھلاڑی
زمرہ:الجزائری مسلم
زمرہ:23 جون کی پیدائشیں
زمرہ:الجزائری فٹبالر
زمرہ:بیسویں صدی کی فرانسیسی شخصیات
زمرہ:اکیسویں صدی کی فرانسیسی شخصیات
روبرٹو باجیو

**روبرٹو باجیو** (پیدائش: 18 فروری 1967ء) اٹلی کے سابق فٹ بالر ہیں جو 1990ء کی دہائی میں دنیا کے مقبول ترین کھلاڑی تھے۔ انھوں نے تین عالمی کپ میں ملک کی نمائندگی کی اور اٹلی کے واحد کھلاڑی ہیں جنھوں نے تین عالمی کپ میں گول اسکور کیے۔ وہ 1994ء کے عالمی کپ کے بہترین اطالوی کھلاڑی تھے جس میں ان کی کارکردگی کی بدولت اٹلی عالمی کپ کے فائنل تک پہنچا جہاں برازیل کے خلاف پنالٹی شوٹ آؤٹ کے مرحلے میں ان کی جانب سے گول ضائع کرنے سے اٹلی عالمی کپ سے محروم ہو گیا۔ انھوں نے 1993ء میں یورپی فٹ بالر آف دی ایئر اور فیفا ورلڈ پلیئر آف دی ایئر کے اعزازات جیتے۔

انھوں نے اٹلی کی جانب سے کل 56 میچ کھیلے جن میں 27 گول کیے۔ وہ اٹلی کی جانب سے سب سے زیادہ گول کرنے والے کھلاڑیوں میں چوتھے نمبر پر ہیں۔ اپنے کیریئر کے دوران انھوں نے تین عالمی کپ (1990ء، 1994ء، 1998ء) میں شرکت کی جس میں انھوں نے9 گول کیے۔

باجیو پیدائشی کیتھولک مسیحی تھے لیکن بعد ازاں انھوں نے بدھ مذہب اختیار کر لیا تھا۔

زمرہ:1967ء کی پیدائشیں
زمرہ:اطالوی بدھ شخصیات
زمرہ:اطالوی شخصیات
زمرہ:اطالوی فٹ بالر
زمرہ:اطالوی فٹبالر
زمرہ:بقید حیات شخصیات
زمرہ:فیفا 100
زمرہ:1998ء فیفا عالمی کپ کے کھلاڑی
زمرہ:1990ء فیفا عالمی کپ کے کھلاڑی
زمرہ:1994ء فیفا عالمی کپ کے کھلاڑی
زمرہ:فارورڈ کھلاڑی (ایسوسی ایشن فٹ بال)
زمرہ:ویکی ڈیٹا سے مختلف مختصر وضاحت
زمرہ:مسیحیت سے بدھ مت قبول کرنے والی شخصیات
زمرہ:اطالیہ بین الاقوامی فٹبالر
زمرہ:یووینٹیس ایف سی کے کھلاڑی
زمرہ:سیری اے کے کھلاڑی
زمرہ:ویچینسا کی شخصیات
زمرہ:سابقہ رومن کاتھولک
زمرہ:بیسویں صدی کی اطالوی شخصیات
کراچی اسٹاک ایکسچینج

**کراچی سٹاک ایکسچینج** پاکستان کی سب سے بڑی سٹاک ایکسچینج ہے۔ یہ 18 ستمبر 1947 کو قائم کی گئی۔ آغاز میں اس کے 90 ارکان تھے جبکہ صرف چند ایک ہی بروکر کے طور پر خدمات سر انجام دے رہے تھے۔ صرف پانچ کمپنیاں رجسٹرڈ ہوئیں جن کا ادا شدہ سرمایہ 37 ملین روپے تھا۔ آج کل یہ پاکستان کی سب سے بڑی سٹاک ایکسچینج بن چکی ہے جس میں مندرج کمپنیوں کی تعداد 724 ہے جبکہ ارکان کی تعداد 200 ہے۔

کراچی سٹاک ایکسچینج کو 2002 میں دنیا کی بہترین سٹاک ایکسچینج قرار دیا گیا۔

## کراچی سٹاک ایکسچینج انڈکس
کراچی سٹاک ایکسچینج میں اس وقت تین انڈکس کام کر ہے ہیں
* کراچی سٹاک ایکسچینج انڈکس 100
* کراچی سٹاک ایکسچینج انڈکس 30
* کراچی سٹاک ایکسچینج انڈکس تمام کمپنیز

## اوقات کار

### ''پیر تا جمعرات''

### ''جمعہ''

## اقتباس
* "18 اپریل 2008ء کو کراچی اسٹاک ایکسچینج 100 انڈیکس 15676 پر تھا۔ 26 جنوری 2009ء کو یہ انڈیکس لگ بھگ 70 فیصد گر کر 4815 پر آ چکا تھا۔"
:The benchmark KSE 100 index had peaked on April 18, 2008 at a level 15,676 and then crashed until it hit 4,815 on January 26, 2009, a peak-to-trough decline of 69.3%.

* جاپان کا Nikkei انڈیکس 1989 کے آخر میں 38915 تھا۔ لگ بھگ ڈھائی سال بعد یہ گر کر 15000 تک آ چکا تھا۔ 2009ء میں یہ مزید گر کر 7200 رہ گیا تھا۔ وسط نومبر 2019ء میں یہ اپنی بلند ترین سطح سے 40 فیصد نیچے تھا۔

* چین کا شنگھائی اسٹوک ایکسچینج انڈیکس اکتوبر 2007ء میں اپنی بلند ترین سطح پر تھا۔ 12 سالوں بعد اکتوبر 2019ء میں یہ 52 فیصد گر گیا۔
* چھوٹے سرمائیہ کاروں کو اسٹاک مارکیٹ گرنے سے نقصان ہوتا ہے۔ لیکن بہت بڑے سرمائیہ کاروں کو اُتار چڑھاو دونوں صورت میں فائیدہ ہوتا ہے۔ 
: crashing markets are just as profitable as rising markets.

## مزید دیکھیے
* اسٹاک
* اسٹاک ایکسچینج
* پاکستان اسٹاک ایکسچینج
* بینک آف انگلینڈ
* انسائڈ جوب
* کریڈٹ
* ادائیگی کا وعدہ
* فرنٹ رننگ

## حوالہ جات

## بیرونی روابط
* 
* کراچی سٹاک ایکسچینج کا موقع

کراچی سٹاک ایکسچینج
زمرہ:پاکستان کی سٹاک ایکسچینج
زمرہ:پاکستان کی معیشت
زمرہ:پاکستان میں 1947ء کی تاسیسات
زمرہ:سندھ کی سٹاک ایکسچینج
سٹاک ایکسچینج
سٹاک ایکسچینج
زمرہ:پاکستان سٹاک ایکسچینج
زمرہ:1947ء میں تاسیس پاکستانی کمپنیاں
زمرہ:ویکی ڈیٹا سے مطابقت رکھنے والی مختصر تفصیل
بھوت قیدی

https://www.bbc.com/urdu/world-49525089

**بھوت قیدی** (ghost prisoner) ایسے لوگوں کو کہا جاتا ہے جنھیں امریکی حکومت نے "دہشت گردی کے خلاف جنگ" میں مختلف ملکوں سے اپنی تحویل میں لیا اور اس بات کا اقرار نہیں کیا کہ یہ لوگ اس کی تحویل میں ہیں۔ انسانی حقوق کی تنظیموں نے 39 ایسے افراد کی فہرست جاری کی ہے جو اس نے دوسرے ذرائع یا دوسرے ممالک سے معلومات اکٹھی کر کے مرتب کی ہے۔ اس میں ایسے افراد بھی شامل ہیں جن کو پکڑنے کا امریکا نے اقرار تو کیا ہے مگر یہ نہیں بتایا کہ وہ کہاں ہیں اور کس حالت میں ہیں۔ اس کے علاوہ

اپنے مطلوب افراد کے رشتہ داروں کو بھی حراست میں لیتے رہے ہیں۔ یہاں یہ بات قابل ذکر ہے کہ اس طرح غیر قانونی طور پر قید اشخاص میں معصوم بچے بھی شامل ہیں۔( خالد شیخ، جو امریکا کے مطابق دہشت گردی کے منصوبہ ساز کے طور پر امریکا کی قید میں ہیں، اس کے دو بچے جن کی عمر سات اور نو برس تھی وہ بھی امریکی حراست میں ہیں۔ ان کو اس لیے پکڑا گیا کہ ان کے حوالے سے خالد شیخ پر تفتیش کے دوران دباؤ ڈالا جائے۔

https://www.bbc.com/urdu/world-49525089

## حوالہ جات

## بیرونی روابط
* 7 June 2007 ایمنسٹی انٹرنیشنل، Off the Record: U.S. Responsibility for Enforced Disappearances in the "War on Terror"


زمرہ:2000ء کی دہائی
زمرہ:امریکی انتخاب الفاظ
زمرہ:براعظم امریکا
زمرہ:انسانی حقوق کی خلاف ورزیاں
زمرہ:انسانی حقوق کا استحصال
زمرہ:حق تلفیاں و دہشتگردیاں
زمرہ:ضد دہشتگردی
زمرہ:عراق جنگ
زمرہ:قومی سلامتی
عدالت عالیہ

**عدالتِ عالیہ** ، کسی پاکستانی صوبہ کی سب سے بڑی عدالت۔ بعض دوسرے ممالک میں بھی یہ اصطلاح رائج ہے۔

## حوالہ جات

زمرہ:عدالت عظمیٰ
زمرہ:عدالتی نظام
زمرہ:فہرست نما اشاریے
زمرہ:جملہ فہرست نما اشاریے
زمرہ:عدالتیں بلحاظ قسم
زمرہ:ویکی ڈیٹا سے مختلف مختصر وضاحت
کُل احتمال کا قانون

تصغیر|تصویر 1
اگر واقعات  A_1, A_2, \cdots, A_n کسی نمونہ فضا *S* کا بٹوارا ہوں، یعنی
: A_1 \cup A_2 \cup \cdots \cup A_n = S
اور اس کے علاوہ یہ باہمی ناشمول واقعات بھی ہوں، یعنی
: A_i \cap A_j \cap = \Phi \,,\, i,j \in \{1,2,\cdots,n\}
تو کسی واقعہ *B* کا احتمال یوں لکھا جا سکتا ہے (دیکھو تصویر 1):
:
\Pr(B) = \sum_{k=1}^n \Pr(B \cap A_k) 

یا مشروط احتمال کا استعمال کرتے ہوئے
:
\Pr(B) = \sum_{k=1}^n \Pr(B|A_k) \Pr(A_k)


زمرہ:احتمال نظریہ
زمرہ:قانون احصاء
زمرہ:ویکی ڈیٹا سے مختلف مختصر وضاحت
برمودا تکون

**برمودا تکون**، بحر اوقیانوس میں واقع  خلائی برمودا تکون کی طرح کا ایک پراسرار مقام  ہے۔ اس مقام سے وابستہ چند داستانیں ایسی ہیں کہ جن کے باعث اس کو شیطانی مثلث بھی کہا گیا ہے۔ ان داستانوں میں انسانوں کا غائب ہوجانا اور بحری اور فضائی جہازوں کا کھو جانا جیسے غیر معمولی اور مافوق الفطرت واقعات شامل ہیں۔ ان مافوق الفطرت داستانوں (یا واقعات) کی تفسیر کے لیے جو کوششیں کی گئی ہیں ان میں بھی اکثر غیر معمولی اور مسلمہ سائنسی اصولوں سے ہٹ کر ایسی ہیں کہ جن کے لیے کم از کم موجودہ سائنس میں کوئی ٹھوس ثبوت نہیں ملتا۔ ان تفاسیر میں طبیعیات کے قوانین کا معلق و غیر مؤثر ہو جانا اور ان واقعات میں بیرون ارضی حیات کا ملوث ہونا جیسے خیالات اور تفکرات بھی پائے جاتے ہیں۔ ان گمشدکی کے واقعات میں سے خاصے یا تقریباًًًً تمام ہی ایسے ہیں کہ جن کے ساتھ ایک معما کی خصوصیت وابستہ ہو چکی ہے اور ان کو انسانی عمل دخل سے بالا پیش آنے والے حوادث کی حیثیت دی جاتی ہے۔ بہت سی دستاویزات ایسی ہیں کہ جو یہ ظاہر کرتی ہیں کہ برمودا ٹرائی اینگل کو تاریخی اعتبار سے ملاحوں کے لیے ایک اسطورہ یا افسانوی مقام کی سی حیثیت حاصل رہی ہے۔ بعد میں آہستہ آہستہ مختلف مصنفین اور ناول نگاروں نے بھی اس مقام کے بیان کو الفاظ کے بامہارت انتخاب اور انداز و بیان کی آرائش و زیبائش سے مزید پراسرار بنانے میں کردار ادا کیا ہے۔

## برمودا کے بارے میں ایک نظریہ
برمودا کے بارے میں بعض مفکرین کا خیال یہ ہے کہ اصل میں یہاں اٹھارویں اور انیسویں صدی میں برطانوی فوجی اڈے اور کچھ امریکی فوجی اڈے تھے۔ لوگوں کو ان سے دور رکھنے کے لیے برمودا کی مثلث کے افسانے مشہور کیے گئے جن کو قصص یا فکشن (بطور خاص سائنسی قصص) لکھنے والوں نے اپنے ناولوں میں استعمال کیا۔ اب چونکہ اڈوں والا مسئلہ اتنا اہم نہیں رہا اس لیے عرصے سے سمندر کے اس حصے میں ہونے والے پراسرار واقعات بھی نہیں ہوئے۔ مواصلات کے اس جدید دور میں اب بھی کوئی ایسا علاقہ نہیں ملا جہاں قطب نما کی سوئی کام نہ کرتی ہو یا اس طرح کے واقعات ہوتے ہوں جو برمودا کی مثلث کے سلسلے میں بیان کیے جاتے ہیں۔

زمرہ:فوق الفطرت افسانے

زمرہ:جغرافیہ میامی، فلوریڈا
زمرہ:زمینی اسرار
زمرہ:دوسری جنگ عظیم کے امریکی مقامات
برمودا تکون
زمرہ:فلوریڈا
زمرہ:لوک کہانیاں
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
کثیرالاضلاع

**کثیرالاضلاع** کو مُضَلّع بھی کہتے ہیں اور اس سے مراد ایک ایسی چپٹی ہندساتی (geometrical) شکل کی ہوتی ہے جس میں تین یا زائد زاویئے یا اضلاع آپس میں متوالیہ ترتیب میں اس طرح جڑے ہوں کہ جن کے تسلسل میں کوئی خلل نہ آتا ہو۔ انگریزی میں اس کو Polygon کہا جاتا ہے جس میں poly تو کثیر کے مفہوم میں آتا ہے جبکہ gonia زاویئے کو کہتے ہیں۔ انگریزی کے معنوں کے اعتبار سے دیکھا جائے تو اس کا اردو متبادل کثیرالزاویہ بنتا ہے لیکن چونکہ اردو میں کثیرالاضلاع ہی زیادہ مستعمل ہے اس لیے یہاں اسی کو اختیار کیا جانا مناسب ہے۔

کثیرالاضلاع
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:خطی الجبرا
غزوہ بنی مصطلق

قبیلہ بنی مصطلق نے غزوہ احد میں قریش کے ساتھ سازشیں کی تھیں جس کے بعد انھوں نے مسلمانوں سے جنگ کی تیاری شروع کر دی۔ حضرت محمد  کو اس کا علم ہوا تو آپ  نے مسلمانوں کو جنگ کے لیے تیار کیا اور شعبان 6ھ میں مریسع کے مقام پر قبیلہ بنی مصطلق کے ساتھ جنگ کی جس میں جب ان کے دس افراد ہلاک ہو گئے تو وہ فرار ہونا شروع ہو گئے۔ مسلمانوں کے پاس دو ہزار اونٹ، پانچ ہزار بھیڑیں مال غنیمت کے طور پر آئیں اور لاتعداد قیدی بھی ہوئے جن میں عورتیں اور بچے شامل تھے۔ مدینہ پہنچنے کے بعد حضور  نے اس قبیلہ کے سردار حارث بن ابی ضرار کی بیٹی (جویریہ) سے فدیہ دینے کے بعد نکاح کر لیا۔ جویریہ  جس شخص کی قیدی بنی تھیں ان سے انھوں نے کہا کہ میں تمھیں فدیہ دے کر آزاد ہونا چاہتی ہوں مگر ان کے پاس پیسے نہیں تھے۔ وہ حضور  کے پاس آئیں، اپنا تعارف کروایا اور ان سے فدیہ دینے کے سلسلے میں مدد طلب کی۔ حضور  نے فرمایا کہ کیا تمھیں پسند ہے کہ میں تمھارے لیے اس سے بہتر کام انجام دوں؟ جن پیسوں کی تم قرضدار ہو اس کو میں ادا کر دوں اور تم سے شادی کر لوں۔ جویریہ  اس بات سے نہایت مسرور ہوئیں چنانچہ ایسا ہی ہوا۔ جب ایسا ہوا تو مسلمانوں نے حضور  سے اس نئی قرابت داری کی وجہ سے اپنے قیدیوں کو فدیہ لیے بغیر ہی رہا کر دیا۔ اس حسنِ سلوک کی وجہ سے تمام افراد مسلمان ہو گئے اور اپنے گھروں کو لوٹ گئے۔۔

## حوالہ جات

زمرہ:627ء
زمرہ:ایشیا میں 627ء
زمرہ:تاریخ عرب
زمرہ:غزوات
متمم دنا

علم وراثیات میں **متمم دنا** ایک ایسے دنا (DNA) کو کہا جاتا ہے جس کو پیامبر رائبو مرکزی ترشے یا mRNA کا سانچہ (template) استعمال کرتے ہوئے معکوس انتساخہ (reverse transcriptase) کی مدد سے تالیف کیا گیا ہو۔ اس کو انگریزی میں کمپلیمینٹری ڈی این اے کہتے ہیں اور اختصاری طور پر اسے cDNA کہا جاتا ہے۔ اسے وراثیات میں بہت سے اختبارات و تجربات میں استعمال کیا جاتا ہے، مثال کے طور پر حقیقی المرکزہ (eukaryotic) خلیات کے وراثوں کی بدائی المرکز (prokaryotes) خلیات میں مثل تولید (cloning) کے وقت۔

زمرہ:وراثیات
زمرہ:ڈی این اے
زمرہ:ویکی ڈیٹا سے مختلف مختصر وضاحت
زمرہ:خرد حیاتیات
قدیم دنیا کے سات عجائبات عالم

تصغیر|زمانۂ قدیم کے 7 عجائبات (بائیں سے دائیں اور
 اوپر سے نیچے کی جانب) اہرام مصر، بابل کے معلق باغات، ارٹیمس کا مندر، زیوس کا مجسمہ، موسولس کا مزار، رہوڈز کا مجسمہ اور اسکندریہ کا روشن مینار۔ یہ خیالی تصویر 16 ویں صدی میں ڈچ مصور مارٹن وان ہیمسکرک نے تخلیق کی

زمانۂ قدیم کے 7 عظیم تعمیراتی شاہکاروں کو **7 عجائبات عالم** کہا جاتا ہے۔ عجائبات کی یہ فہرست 305 سے 204 قبل مسیح کے دوران ترتیب دی گئی۔ تاہم مذکورہ فہرست زمانے کی دست برد کی نظر ہو گئی۔ ان 7 عجائبات کا ذکر 140 قبل مسیح کی ایک نظم میں بھی ملتا ہے۔

ان 7 عجائبات عالم میں اہرام مصر، بابل کے معلق باغات، معبد آرتمیس، زیوس کا مجسمہ، موسولس کا مزار، روڈس کا مجسمہ اور اسکندریہ کا روشن مینار شامل ہیں۔ ان تمام عمارتوں میں سے صرف اہرام مصر اب تک قائم ہیں۔ جبکہ بابل کے باغات کی تاحال موجودگی ثابت نہیں۔ دیگر 5 عجائبات قدرتی آفات کا شکار ہو کر تباہ ہوئے۔ ارٹیمس کا مندر اور زیوس کا مجسمہ آتش زدگی اور اسکندریہ کا روشن مینار، روڈس کا مجسمہ اور موسولس کا مزار زلزلے کا شکار بنا۔ موسولس کے مزار اور ارٹیمس کے مندر کی چند باقیات آج بھی لندن کے برٹش میوزیم میں موجود ہیں۔

اصل میں مذکورہ یونانی فہرست میں انھیں عجائبات قرار نہیں دیا گیا تھا بلکہ ایسے مقامات قرار دیا گیا ہے جنھیں ضرور دیکھنا چاہیے۔ اصل فہرست جسے ہم قدیم دنیا کے عجائبات کے نام سے جانتے ہیں اصل میں قرون وسطی کی تیار کردہ ہے جب ان میں سے اکثر عمارتیں اپنا وجود کھو بیٹھی تھیں۔

## قرون وسطی کے عجائبات
حالانکہ قرون وسطی میں کسی نے عجائبات کی فہرست مرتب نہیں کی لیکن 2003ء میں کارنگٹن کلیکشن میں زمانۂ قدیم، قرون وسطی اور زمانۂ جدید کے عجائبات کی فہرست پیش کی گئی ہے۔ ان عمارتوں میں اسٹون ہینج، کولوزیئم، دیوار چین، نانجنگ کا پورسلین ٹاور، ایاصوفیہ، مسجد قرطبہ، تاج محل اور پیسا ٹاور شامل ہیں۔

## زمانۂ جدید کے عجائبات کی فہرست
علاوہ ازیں امریکن سوسائٹی آف سول انجینئرز نے جدید دنیا کے عجائبات کی فہرست مرتب کی ہے۔ جن میں چینل ٹنل، سی این ٹاور، ایمپائر اسٹیٹ بلڈنگ، گولڈن گیٹ برج، اٹاپو ڈیم، ڈیلٹا ورکس اور نہر پاناما شامل ہیں۔

## سیاحوں کے پسندیدہ مقامات
ہل مین ونڈرز نامی ادارے نے ان مقامات کی فہرست جاری کی جن کو دیکھنے کے لیے سب سے زیادہ سیاح جاتے ہیں (ان میں زیارات شامل نہیں)۔
* اہرام مصر
* دیوار چین
* تاج محل
* سرنگیٹی نیشنل پارک
* جزائر گیلاپیگوس
* درۂ اعظم (Grand Canyon)
* ماچو پیچو

## مزید دیکھیے
* دنیا کا آٹھواں عجوبہ

زمرہ:ثقافتی فہرستیں
زمرہ:سابقہ عمارات و ساخات
زمرہ:عالمی ثقافتی ورثہ
زمرہ:قدیم تاریخ

زمرہ:کامنز زمرہ جس کا ربط ویکی ڈیٹا پر ہے

زمرہ:قدیم دنیا کے سات عجائبات عالم
زمرہ:فہرست ہائے فنون
زمرہ:سیاحت
زمرہ:قدیم یونان
نصب الدماغ

**نصب الدماغ** ایسی تکنیکی اختراعات کو کہا جاتا ہے کہ جن کو براہ راست ایک زندہ جسم یا جاندار کے دماغ (brain) میں کسی علاج (اور یا پھر کسی تجربے) کے لیے نصب (implant) کیا جا سکتا ہو یا یوں کہـ لیں کہ دماغ میں لگایا جا سکتا ہو۔ اس قسم کی اختراعات کو انگریزی میں brain implants یا برین امپلانٹ کہا جاتا ہے، بعض اوقات ان کے لیے نصب عصبی (نیورل امپلانٹ) کی اصطلاح بھی استعمال میں آتی ہے۔

زمرہ:انجینئری
زمرہ:سطح البین دماغ و کمپیوٹر
زمرہ:طب
زمرہ:ظہورپذیر ٹیکنالوجی
زمرہ:ٹیکنالوجی
زمرہ:ویکی ڈیٹا سے مختلف مختصر وضاحت
جارج ایمنڈورف

جارج ایمنڈورفپیدائش: 14 جون 1945ء

انتقال:28 مئی 2007ء

مشہور جرمن مصور۔ جرمن علاقے لوئر سیکسنی میں Bleckede کے مقام پر پیدا ہوئے۔ ساٹھ کے عشرے میں انھوں نے پہلے اسٹیج ڈیزائن کی تعلیم حاصل کی اور بعد ازاں شہر ڈسلڈورف کی آرٹ اکیڈمی سے وابستہ ہوئے، جہاں وہ جرمنی کے تجریدی مصوری کی نامور شخصیت ژوزیف Beuys کے مشہور ترین شاگرد بنے۔

اُسی دَور کا یہ واقعہ زباں زدِ خاص و عام ہے کہ ایک تصویر بنانے کے بعد Immendorff اُس سے مطمئن نہیں ہوئے تو اُس پر لکھ دیا کہ مصوری چھوڑ دینی چاہیے۔ وہ ایزل سے تصویر اتُارنا ہی چاہتے تھے کہ اُن کے اُستاد ژوزیف بَوئیز کلاس میں آئے اور پُکار کر کہا، Jörg، ایسا نہ کرو، اِسے وہیں رہنے دو، یہ اچھی تصویر ہے۔

وہ 1998ء میں انسان کی قوتِ مدافعت کو کمزور کر دینے والی ایک مہلک بیماری ALS میں مبتلا ہو گئے تھے۔ اِسی بیماری کے نتیجے میں اُن کے ہاتھ، بازو اور ٹانگیں مفلوج ہوتی چلی گئیں اور وہ وہیل چیئر تک ہی محدود ہو کر رہ گئے۔ اور اسی وجہ سے ان کا انتقال ہوا۔

زمرہ:1945ء کی پیدائشیں
زمرہ:2007ء کی وفیات
زمرہ:جرمن شخصیات
زمرہ:جرمن مجسمہ ساز
زمرہ:جرمن مصور
زمرہ:جرمن معاصر فنکار
زمرہ:بیسویں صدی کے جرمن مصور
زمرہ:جرمن مرد مصور
زمرہ:ویکی ڈیٹا سے مختلف مختصر وضاحت
مارٹن موزے باخ

Martin Mosebach

جرمن ادیب۔ مارٹِن موزے باخ 1951ء میں دریائے مائن کے کنارے آباد جرمن شہر فرینکفرٹ میں پیدا ہوئے اور آج بھی یہی شہر اُن کا مسکن ہے۔ اعلیٰ تعلیم تو قانون کے شعبے میں حاصل کی لیکن 1980ء میں فیصلہ یہ کیا کہ کسی ادارے سے وابستہ ہوئے بغیر ادب کو ہی اپنا اوڑھنا بچھونا بنائیں گے۔ تب سے ادب کی شاید ہی کوئی صنف ہو گی، جس میں انھوں نے اپنے تخلیقی جوہر نہ دکھائے ہوں۔ اُن کی تخلیقی سرگرمیوں میں مرکزی اہمیت ناول ہی کی ہے لیکن انھوں نے ڈرامے، نظمیں، رپورتاژ، فلموں کے اسکرپٹ اور مضامین بھی تحریر کیے ہیں۔

## پہلا ناول

مارٹن موزے باخ کا پہلا ناول تھا Das Bett یعنی بستر، جو 1983ء میں منظرِ عام پر آیا۔ یہ جرمنی سے نقل مکانی پر مجبور ہونے والے ایک ایسے یہودی کی داستان ہے، جو ایک طویل عرصے بعد فرینکفرٹ شہر میں واپس آتا ہے۔ اِس ناول کے بعد پھر وقفے وقفے سے اُن کی تخلیقات منظرِ عام پر آتی رہیں۔ سن 2000ء میں اُنکا ناول شائع ہوا : Eine Lange Nacht یعنی ایک طویل رات، جو ماہرین کی نظر میں اُن کی اب تک کی بہترین ادبی تخلیق ہے۔ اِسی سال اگست میں اُن کا ایک اور ناول آ رہا ہے، ٹائیٹل ہے، جس کا، Der Mond und das Mädchen یعنی چاند اور لڑکی۔ فرینکفرٹ بینکوں کا شہر ہے اور یہ ناول اِنہی بینکوں کے اردگرد گھومنے والی ایک داستانِ محبت پر مبنی ہے۔

ناول میں کہانی کی ساخت ہی کے حوالے سے بات کرتے ہوئے موزے باخ نے ایک بار کہا تھا:
"ہر ناول میں مرکزی کردار ایک ایسے شخص کا ہونا چاہیے، جو معاملات سے پوری طرح واقف نہ ہو، جسے ابھی تمام حالات و واقعات کا پورا فہم نہ ہو، جو ایک اجنبی دُنیا میں قدم رکھے اور وہ دُنیا دھیرے دھیرے اُس پر اپنے مفاہیم آشکار کرے۔ تجربہ ہمیں یہی بتاتا ہے اور اِس طرح کے کردار کی تخلیق ناول کے ڈھانچے کی مجبوری ہوا کرتی ہے۔ "

## اعزازات

گو مارٹن موزے باخ اِس سے پہلے بھی کئی جرمن ادبی اعزازات حاصل کر چکے ہیں لیکن گیورگ بیوشنر پرائز برائے سن 2007ء بڑے اعزازت میں شمار ہوتا ہے۔

زمرہ:1951ء کی پیدائشیں
زمرہ:اکیسویں صدی کے جرمن ناول نگار
زمرہ:اکیسویں صدی کے مرد مصنفین
زمرہ:اکیسویں صدی کے مضمون نگار
زمرہ:بقید حیات شخصیات
زمرہ:بیسویں صدی کے جرمن ناول نگار
زمرہ:بیسویں صدی کے مرد مصنفین
زمرہ:بیسویں صدی کے مضمون نگار
زمرہ:جرمن شخصیات
زمرہ:جرمن مرد ناول نگار
زمرہ:جرمن مضمون نگار
زمرہ:مرد مضمون نگار
زمرہ:ناول نگار
زمرہ:جرمن رومن کیتھولک
زمرہ:اکیسویں صدی کے جرمن ڈراما نگار اور ڈراما نویس
زمرہ:بیسویں صدی کے جرمن ڈراما نگار اور ڈراما نویس
زمرہ:جرمن مرد ڈراما نگار اور ڈراما نویس
زمرہ:ویکی ڈیٹا سے مطابقت رکھنے والی مختصر تفصیل
زمرہ:31 جولائی کی پیدائشیں
زمرہ:جرمن مصنف
زمرہ:کاتھولک شخصیات
زمرہ:رومن کیتھولک مصنفین
زمرہ:ڈراما
زمرہ:بیسویں صدی کا ادب
زمرہ:جرمن-زبان کا ادب
اسٹین لی

**اسٹین لی** اسپائڈر مین اور ایکس مین کے کرداروں کے خالق تھے۔ نیویارک کے ایک یہودی گھرانے میں پیدا ہوئے۔ آگے چل کر کامک کتابوں سے وابستہ ہوئے اور یوں سپائڈر مین جیسے لازوال کردار تخلیق کیے۔ جن پر کروڑوں کا کاروبار کرنے والی فلمیں بھی بنائی گئیں۔

جون 2007ء میں ڈزنی فلمز کے ساتھ معاہدے کے بعد امکان ہے کہ ان کے اور بہت سے کامک کرداروں کو فلموں کی صورت میں ڈھالا جائے گا۔

## حوالہ جات

زمرہ:1922ء کی پیدائشیں
زمرہ:2018ء کی وفیات
زمرہ:اکیسویں صدی کے امریکی مرد اداکار
زمرہ:اکیسویں صدی کے امریکی مصنفین
زمرہ:امریکی فلم اداکار
زمرہ:امریکی فلم پروڈیوسر
زمرہ:امریکی لاادری
زمرہ:امریکی مرد صوتی اداکار
زمرہ:امریکی مرد فلمی اداکار
زمرہ:انکپاٹ اعزاز فاتحین
زمرہ:بیسویں صدی کے امریکی مرد اداکار
زمرہ:بیسویں صدی کے امریکی مصنفین
زمرہ:دوسری جنگ عظیم کی امریکی عسکری شخصیات
زمرہ:نیو یارک سٹی کے مرد اداکار
زمرہ:نیویارک شہر کی عسکری شخصیات
زمرہ:نیویارک شہر کے مصنفین
زمرہ:یہودی امریکی مرد اداکار
زمرہ:یہودی امریکی مصنفین
زمرہ:یہودی لاادری
زمرہ:تنفسی امراض سے اموات
زمرہ:بیسویں صدی کے امریکی مرد مصنفین
زمرہ:اکیسویں صدی کے امریکی مرد مصنفین
زمرہ:بیسویں صدی کے قلمی نام استعمال کرنے والے مصنفین
زمرہ:اکیسویں صدی کے قلمی نام استعمال کرنے والے مصنفین
زمرہ:یہودی امریکی فوجی اہلکار
زمرہ:یہودی فلمی شخصیات
زمرہ:کیلیفورنیا کے یہودی
زمرہ:نیو یارک (ریاست) کے یہودی
زمرہ:ویسٹ ہالی ووڈ، کیلیفورنیا کی شخصیات
زمرہ:مینہٹن کے مصنفین
زمرہ:قلمی نام استعمال کرنے والے مصنفین
زمرہ:نیو یارک سٹی کی شخصیات
زمرہ:امریکی فوج کے سپاہی
زمرہ:نمونیا سے اموات
زمرہ:رومانی نژاد امریکی شخصیات
زمرہ:امریکی سائنس فکشن مصنفین
زمرہ:امریکی کارٹون نگار
زمرہ:فلم پروڈیوسر
زمرہ:مدیران
زمرہ:امریکی صحافی
زمرہ:بیسویں صدی کا ادب
زمرہ:اکیسویں صدی کا ادب
زمرہ:انگریزی ادب
زمرہ:امریکی ادب
زمرہ:قلمی نام
زمرہ:امریکی شخصیات
زمرہ:کامکس
زمرہ:امریکی آپ بیتی نگار
زمرہ:امریکی ناول نگار
زمرہ:امریکی ٹیلی ویژن اداکار
زمرہ:امریکی ٹیلی ویژن مصنفین
زمرہ:نیو یارک شہر کی کاروباری شخصیات
زمرہ:یہودی امریکی فلمی شخصیات
زمرہ:ریاستہائے متحدہ میں نظام تنفس کی خرابی سے اموات
زمرہ:مینہٹن کے مرد اداکار
متفرد مجموعہ

ایک مجموعہ کو *متفرد* کہیں گے اگر اس میں موجود عناصر کی تعداد محدود ہو یا اس میں موجود عناصر کو ایک ایسی فہرست کی صورت لکھا جا سکے جس میں پہلا عنصر، دوسرا عنصر، تیسرا عنصر اور اس طرح، سے گنتی کی چلائی جا سکے۔

زمرہ:مجموعہ نظریہ
پیکومیٹر

{انگریزی: Picometre) پیکومیٹر ایک میٹر کے دس کھربواں (1/1,000,000,000,000 یا 1×10−12 m) حصہ کہلاتا ہے۔ یعنی اگر ایک میٹر کے ایک ملین (دس لاکھ) حصص کریں اور ایک حصہ کو پھر ایک ملین حصص میں تقسیم کیا جائے تو وہ پیکومیٹر ہو گا۔ یہ زیادہ تر ایٹم کی پیمائش میں کام آتا ہے۔

زمرہ:لمبائی کی اکائیاں
زمرہ:طبیعیاتی مقداریں
زمرہ:ویکی ڈیٹا سے مختلف مختصر وضاحت
ملین

**ملین** (million) انگریزی زبان کی ایک عددی اکائی ہے جو دس لاکھ کے برابر ہے۔

ایک ملین923074426901

= 1,000,000 = 10^6 

## مزید
* جدول برائے پاکستانی درجاتِ اعداد
## حوالہ جات

زمرہ:ابتدائی ریاضیات
زمرہ:اعداد
زمرہ:اکائیاں
زمرہ:صحیح اعداد
زمرہ:ویکی ڈیٹا سے مطابقت رکھنے والی مختصر تفصیل
مقداریہ برقیات

**مقداریہ برقیات** (کوانٹم الیکٹرونکس)، برقیات اور طبیعیات سے متعلق ایک ایسا شعبۂ ٹیکنالوجی ہے جس میں کسی مادے میں موجود برقات (electrons) پر مقداریہ میکانیکات (quantum mechanics) کے نفاذ کا مطالعہ کیا جاتا ہے اور پھر ان کے نورات (photons) پڑنے والے اثرات کی تحقیق کی جاتی ہے۔


زمرہ:بصریات
ام المؤمنین

**ام المؤمنین** ، قرآن میں دیا گیا ایک لقب ہے جس کا مطلب ہے **[[مؤمن|مومنوں]]** کی ماں۔ یہ لقب قرآن نے  ازواجِ مطہرات کو دیا ہے۔

قرآن 33:6 میں فرمایا گیا ہے:

‎”مومنوں پر نبی کا حق ان کی جانوں سے زیادہ ہے اور ان(نبی ‍ﷺ) کی بیویاں ان (مومنوں)کی مائیں ہیں۔“
زمرہ:ازواج مطہرات
اسٹریٹ ہاکی

تصغیر|سٹریٹ ہاکی

**گلی کوچا ہاکی** یا **اسٹریٹ ہاکی** کا کھیل برفانی ہاکی (ice hockey) کی طرز پر کھیلا جاتا ہے، مگر برفانی سطح کی بجائے سڑک (یا اس طرح کی سطح) پر کھیلا جاتا ہے۔ کھلاڑی عام جوتے پہنتے ہیں یا roller skate۔ یہ کھیل زیادہ تر ایسے ممالک میں کھیلا جاتا ہے جہاں برفانی ہاکی مقبول ہے، مثلاً کینڈا، جرمنی۔

## 2007ء عالمی کپ
جرمنی میں منعقد ہونے والے گلی کوچا ہاکی کے فائنل میں پاکستان نے امریکا کو 5-2 سے ہرا کر کپ جیت لیا۔ اس ٹورنامنٹ میں گروپ اے اور گروپ بی کے علاحدہ علاحدہ فائنل ہوئے۔ گروپ بی، جس میں پاکستان شامل تھا، میں ایسے ممالک کھیلے جن کے ہاکی کھلاڑیوں کی تعداد 5000 سے کم ہو۔ دوسرے گروپ اے میں کینیڈا نے کامیابی حاصل کر کے سونے کا تمغا جیتا۔

## حوالہ جات

زمرہ:کھیل
زمرہ:اسٹریٹ ہاکی
زمرہ:ہاکی
یزید

یہ ایک ضد ابہام صفحہ ہے۔ اپنے مطلوبہ صفحہ پر آپ نیچے دیے ہوئے روابط کی مدد سے جا سکتے ہیں۔ 
* یزید بن ولید
* یزید بن معاویہ، اموی حکمران، امیر معاویہ کا بیٹا۔ جس کے دور میں سانحہ کربلا پیش آیا۔
* یزیدی (ایک غیر اسلامی مذہبی گروہ)، زرتشتیت اور ابتدائی بین النہرین کے مذاہب سے تعلق رکھنے والے لوگ۔* * * * * *

زمرہ:خاندانی نام
زمرہ:خاندانی ناموں والے ضد ابہام صفحات
زمرہ:ضد ابہام صفحات
زمرہ:عربی مذکر اسماء
زمرہ:ذاتی نام
واقعۂ تحکیم

قبل از اسلام خانۂ کعبہ کی تعمیر و مرمت کے دوران حجر اسود کی تنصیب کے معاملے پر عرب قبائل کا ایک دوسرے پر تلواریں سونت لینا اور حضرت محمد کے حسن تدبیر سے معاملے کا بہترین حل نکل آنا تاریخ میں **واقعۂ تحکیم** کے نام سے جانا جاتا ہے۔ 

واقعہ کچھ یوں ہے کہ خانۂ کعبہ کی دیواروں کی مرمت کا کام کیا گیا تھا جس میں بیشتر قبائل نے حصہ لیا۔ مرمت کا کام ہو چکا لیکن جب حجر اسود کو نصب کرنے کا وقت آیا تو قبائل میں اختلاف ہوا۔ ہر ایک اس پتھر کو اپنے ہاتھ سے نصب کرنے کی سعادت حاصل کرنا چاہتا تھا۔ اس مسئلے نے نازک صورت حال اختیار کرلی۔ اختلافات بڑھے اور ایک بڑی جنگ کے آثار پیدا ہونے لگے تھے کہ یہ تجویز پیش کی گئی کہ جو شخص کل صبح سب سے پہلے حرم میں داخل ہوگا اس کا فیصلہ قبول کر لیا جائے گا۔ دوسرے دن جو شخص سب سے پہلے حرم میں داخل ہوا وہ حضرت محمد  تھے۔ آپ کو دیکھ کر سب نے پکارا "امین آگیا! اور ان کا فیصلہ ہمیں قبول ہوگا"۔ اس طرح آپ  ک حکم مقرر کیا گیا۔ آپ  نے اپنی چادر بچھا کر اپنے دست مبارک سے اس پر حجر اسود رکھا اور تمام قبائل کے سرداروں کو چادر پکڑنے کا حکم دیا۔ اس طرح تمام قبائل کے سرداروں نے چادر پکڑ کر اس جگہ رکھی جہاں یہ مبارک پتھر نصب کرنا تھا۔ پھر آپ  نے اپنے دست مبارک سے اس کو اپنی جگہ پر رکھ دیا۔ اس طرح ایک بڑی لڑائی ہوتے ہوتے رہ گئی اور ہر قبیلے کی خواہش بھی پوری ہو گئی جو آپ  کے حسن تدبیر کا نتیجہ تھا۔ اس واقعے کے وقت آپ  کی عمر 35 سال تھی۔

زمرہ:واقعات بحساب موضوع